Quebeški študentje proti povišanju šolnin, pomlad 2012.
Channel: Študentska Iskra
Date: 08/12/2013

Boj za študentske pravice je boj, ki poteka po celem svetu. Tudi v razvitih državah prihaja do pritiskov na študente. V Kanadi so se temu študentje množično uprli.

-----------
Skupaj v  boj proti višjim šolninam!

Zadnji proračun liberalne vlade Jeana Charesta vključuje občutno povišanje šolnin, in sicer za 1625 $ na letnik. 75% dvig, ki skupaj s povišanjem iz leta 2007 pomeni, da so se stroški univerzitetnega izobraževanja v Quebecu v komaj desetih letih kar podvojili. Višji stroški izobraževanja prinašajo neizogibno eksplozijo zadolževanja in študentskega dela, poleg tega pa študij odtujujejo revnejšim študentom.



Izobraževanje, od osnovne šole pa vse do univerze, je ena od osnovnih človekovih pravic, ki bi morala biti dostopna vsem, brez kakršnihkoli finančnih omejitev. Zadnje povišanje bo kljub vladnim obljubam in spremembam dodeljevanja posojil in šolnin občutno vplivalo na najrevnejše, ki si študij že ob trenutnih šolninah komajda  privoščijo oz. do njega sploh nimajo dostopa. Nekateri bodo študij morali opustiti ali pa se globoko zadolžiti, drugi bodo prisiljeni zamenjati študijski program, pozabiti na svoje načrte ali postaviti študij na stranski tir in se osredotočiti na delo.

Toda dvig šolnin, vsaj za enkrat, še ni neizogiben. Povišanje bo namreč v veljavo stopilo šele septembra 2012. Do takrat je mogoče vse. Pogled v preteklost pokaže, da so študentje v Quebecu svoje pravice pridobili in ohranili le z množično mobilizacijo in aktivnim bojem. Letos smo postavljeni pred izbiro: naj ob dvigu šolnin dvignemo glas ali molčimo?
 

Vsak se sam sooča z dolgovi.
Vsak se sam sooča s študentskimi računi.
Vsak se sam sooča s študentskim delom.
 
Toda le SKUPAJ lahko ustavimo dvig šolnin!
-------------------

Izvorni posnetek: http://youtu.be/7sYLmYA5t5A